ธปท.จ่ายธนบัตรที่ระลึกร.9ไปแล้วกว่า200ล้านฉบับ
ธปท.เผยจ่ายธนบัตรที่ระลึกรัชกาลที่ 9 ให้กับสถาบันการเงินไปแล้วมากกว่า 200 ล้านฉบับ เป็นเงิน 5.5 หมื่นล้าน
20 ก.ย. 2560

ธปท.เผยจ่ายธนบัตรที่ระลึกรัชกาลที่ 9 ให้กับสถาบันการเงินไปแล้วมากกว่า 200 ล้านฉบับ เป็นเงิน 5.5 หมื่นล้านนายวรพร ตั้งสง่าศักดิ์ศรี ผู้ช่วยผู้ว่าการ สายออกบัตรธนาคาร ธนาคารแห่งประเทศ (ธปท.) เปิดเผยว่า จากการติดตามสถานการณ์การแลกธนบัตรที่ระลึกรัชกาลที่9ในวันนี้เป็นไปด้วยความราบรื่น ประชาชนสามารถแลกธนบัตรได้ตามช่องทางต่างๆ ทั้งผ่านเคาน์เตอร์สถาบันการเงิน และตู้เอทีเอ็มอย่างทั่วถึง คาดว่าในวันต่อไป ประชาชนก็ยังคงให้ความสนใจ และ ธปท.ก็จะจ่ายธนบัตรที่ระลึกฯ ให้กับสถาบันการเงินอย่างต่อเนื่องต่อไป สำหรับในรอบแรกนี้ ธปท. ได้จ่ายธนบัตรที่ระลึกให้กับสถาบันการเงินไปแล้วมากกว่า 200 ล้านฉบับ เป็นเงินมากกว่า 55,000 ล้านบาท